CELEX: 32021D0456
Language: da
Date: 2021-03-12 00:00:00
Title: Kommissionens gennemførelsesafgørelse (EU) 2021/456 af 12. marts 2021 om ændring af gennemførelsesafgørelse (EU) 2020/1604 for så vidt angår fastsættelse af referenceværdier for visse importører og producenter for perioden fra den 1. januar 2021 til den 31. december 2023 (meddelt under nummer C(2021) 1155) (Kun den engelske, den franske, den nederlandske og den tyske udgave er autentiske) (EØS-relevant tekst)

16.3.2021   
               
               
                  DA
               
               
                  Den Europæiske Unions Tidende
               
               
                  L 90/1
               
            
         KOMMISSIONENS GENNEMFØRELSESAFGØRELSE (EU) 2021/456
         af 12. marts 2021
         om ændring af gennemførelsesafgørelse (EU) 2020/1604 for så vidt angår fastsættelse af referenceværdier for visse importører og producenter for perioden fra den 1. januar 2021 til den 31. december 2023
         
            
               (meddelt under nummer C(2021) 1155)
            
         
         (Kun den engelske, den franske, den nederlandske og den tyske udgave er autentiske)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 517/2014 af 16. april 2014 om fluorholdige drivhusgasser og om ophævelse af forordning (EF) nr. 842/2006 (1), særlig artikel 16, stk. 3, og
         ud fra følgende betragtninger:
         
                     (1)
                  
                  
                     Ved Kommissionens gennemførelsesafgørelse (EU) 2020/1604 (2) fastsættes referenceværdier for perioden fra den 1. januar 2021 til den 31. december 2023 for hver importør eller producent, der lovligt har markedsført hydrofluorcarboner i perioden fra den 1. januar 2015 til den 31. december 2019 som indberettet i medfør af artikel 19 i forordning (EU) nr. 517/2014.
                  
               
                     (2)
                  
                  
                     Kommissionens gennemførelsesforordning (EU) nr. 1191/2014 (3) blev ændret ved gennemførelsesforordning (EU) 2018/1992 (4) for at gøre det muligt at adskille indberetningsdata vedrørende de mængder af hydrofluorcarboner, der er markedsført i Det Forenede Kongerige og i Unionen med 27 medlemsstater, fra kalenderåret 2018 og frem.
                  
               
                     (3)
                  
                  
                     Importører og producenter, der er etableret i Det Forenede Kongerige, har indsendt yderligere verificerede data til Kommissionen som supplement til den indberetning, de allerede har foretaget i henhold til artikel 19 i forordning (EU) nr. 517/2014 for årene 2015-2017. I disse data skelnes der mellem hydrofluorcarboner, der er markedsført i henholdsvis Det Forenede Kongerige og i Unionen med 27 medlemsstater.
                  
               
                     (4)
                  
                  
                     Ved fastsættelsen af referenceværdier for perioden 1. januar 2021 til 31. december 2023 i de tilfælde, hvor importører og producenter har angivet, at de fysisk har markedsført hydrofluorcarboner (dvs. ikke i form af tilladelser) i såvel Det Forenede Kongerige som i Unionen med 27 medlemsstater, er der i gennemførelsesafgørelse (EU) 2020/1604 taget hensyn til de mængder, der er markedsført i Unionen med 27 medlemsstater.
                  
               
                     (5)
                  
                  
                     I tilfælde, hvor importører eller producenter giver andre virksomheder tilladelse til at anvende deres kvoter, anses de respektive mængder hydrofluorcarboner i henhold til artikel 18, stk. 2, i forordning (EU) nr. 517/2014 for at være markedsført af disse importører eller producenter på det tidspunkt, hvor tilladelsen blev givet. Der foreligger ingen indberettede data, der gør det muligt at adskille tilladelser til at anvende kvoter efter mængden af hydrofluorcarboner, der er blevet markedsført i Det Forenede Kongerige og i Unionen med 27 medlemsstater. Desuden er hverken importører eller producenter i stand til at præcisere, på hvilket marked deres tilladelse til at anvende deres kvote er blevet eller vil blive anvendt af den modtagende virksomhed.
                  
               
                     (6)
                  
                  
                     I tilfælde, hvor importører eller producenter har indberettet fysisk markedsføring både i Det Forenede Kongerige og i Unionen med 27 medlemsstater, fastsættes det i gennemførelsesafgørelse (EU) 2020/1604 ligeledes, at den samme adskillelse mellem markederne også finder anvendelse på disse importører og producenters samlede mængde kvoter, som de har givet andre virksomheder tilladelse til at anvende. I den forbindelse gås der i nævnte gennemførelsesafgørelse ud fra, at kun en del af disse tilladelser er blevet markedsført i Unionen med 27 medlemsstater.
                  
               
                     (7)
                  
                  
                     Der er ingen direkte forbindelse mellem en markedsopdeling vedrørende mængden af hydrofluorcarboner, der markedsføres fysisk, og en markedsopdeling vedrørende tilladelser til at anvende andre virksomheders kvoter. Den samlede kvotemængde, som andre virksomheder har fået tilladelse til at anvende fra importører eller producenter, der for samme år for et af årene fra 2015 til 2019 har indberettet at have markedsført hydrofluorcarboner både i Det Forenede Kongerige og i Unionen med 27 medlemsstater, bør derfor anses for at være markedsført i Unionen med 27 medlemsstater.
                  
               
                     (8)
                  
                  
                     På denne baggrund bør referenceværdierne for de pågældende importører og producenter beregnes på ny for perioden fra den 1. januar 2021 til den 31. december 2023. Denne nye beregning berører kun otte virksomheder, som vil blive underrettet særskilt om den respektive referenceværdi. Importører og producenter, hvis referenceværdier ikke påvirkes af denne afgørelse, vil ikke modtage individuel underretning om deres uændrede referenceværdier.
                  
               
                     (9)
                  
                  
                     Gennemførelsesafgørelse (EU) 2020/1604 bør derfor ændres for så vidt angår referenceværdierne for otte importører og producenter. Ændringerne vedrører kun rækkerne vedrørende referenceværdierne for hver af disse importører og producenter som anført i bilaget til nærværende afgørelse.
                  
               
                     (10)
                  
                  
                     For at tilpasse anvendelsesdatoen for ændringerne til anvendelsesdatoen for gennemførelsesafgørelse (EU) 2020/1604 bør nærværende afgørelse anvendes fra den 1. januar 2021.
                  
               
                     (11)
                  
                  
                     Foranstaltningerne i denne afgørelse er i overensstemmelse med udtalelse fra det udvalg, der er nedsat ved artikel 24 i forordning (EU) nr. 517/2014 —
                  
               VEDTAGET DENNE AFGØRELSE:
         
            Artikel 1
            Række 200, 397, 608, 957, 969, 1333, 1365 og 1379 i bilaget til gennemførelsesafgørelse (EU) 2020/1604 ændres som anført i bilaget til nærværende afgørelse.
         
         
            Artikel 2
            Denne afgørelse er rettet til følgende virksomheder:
            
                         
                     
                     
                        ID
                     
                     
                        Virksomhedens navn og adresse
                     
                  
                        1.
                     
                     
                        14806
                     
                     
                        
                                    Daikin Refrigerants Europe GmbH
                                 
                              
                                    Industriepark Hoechst, D821
                                 
                              
                                    65926 Frankfurt
                                 
                              
                                    Tyskland
                                 
                              
                  
                        2.
                     
                     
                        9410
                     
                     
                        
                                    ARKEMA France
                                 
                              
                                    420 rue d'Estienne d'Orves
                                 
                              
                                    Colombes cedex 92705
                                 
                              
                                    Frankrig
                                 
                              
                  
                        3.
                     
                     
                        9978
                     
                     
                        
                                    RSL Ireland Limited
                                 
                              
                                    48F Robinhood Industrial Estate
                                 
                              
                                    Clondalkin, Dublin 22
                                 
                              
                                    Irland
                                 
                              
                  
                        4.
                     
                     
                        9461
                     
                     
                        
                                    Honeywell Fluorine Products Europe B.V.
                                 
                              
                                    Stationsplein Zuid-West 961
                                 
                              
                                    Schiphol-Oost NL-1117 CE
                                 
                              
                                    Nederlandene
                                 
                              
                  
                        5.
                     
                     
                        28243
                     
                     
                        
                                    Mexichem Fluor EU B.V.
                                 
                              
                                    Stationsplein 3
                                 
                              
                                    Zwolle 8011 CW
                                 
                              
                                    Nederlandene
                                 
                              
                  
                        6.
                     
                     
                        9401 
                     
                     
                        
                                    A-Gas (UK) Ltd
                                 
                              
                                    Banyard Road, Portbury West
                                 
                              
                                    Bristol BS20 7XH
                                 
                              
                                    Det Forenede Kongerige
                                 
                              
                  
                        7.
                     
                     
                        9475
                     
                     
                        
                                    Mexichem UK Limited
                                 
                              
                                    The Heath Business & Technical Park
                                 
                              
                                    Runcorn, Cheshire WA7 4QX
                                 
                              
                                    Det Forenede Kongerige
                                 
                              
                  
                        8.
                     
                     
                        9996
                     
                     
                        
                                    Sea-Fire Europe Ltd
                                 
                              
                                    Unity 2 Discovery Voyager Park Portfield Road
                                 
                              
                                    Portsmouth PO2 5FN
                                 
                              
                                    Det Forenede Kongerige
                                 
                              
                  
         
            Artikel 3
            Denne afgørelse anvendes fra den 1. januar 2021.
         
         
            Udfærdiget i Bruxelles, den 12. marts 2021.
            
               
                  På Kommissionens vegne
               
               Frans TIMMERMANS
               
                  Ledende næstformand
               
            
         
         
            (1)  EUT L 150 af 20.5.2014, s. 195.
         
            (2)  Kommissionens gennemførelsesafgørelse (EU) 2020/1604 af 23. oktober 2020 om fastsættelse, jf. Europa-Parlamentets og Rådets forordning (EU) nr. 517/2014 om fluorholdige drivhusgasser, af referenceværdier for perioden 1. januar 2021 til 31. december 2023 for hver producent eller importør, der fra den 1. januar 2015 i Unionen lovligt har markedsført hydrofluorcarboner som indberettet i medfør af nævnte forordning (EUT L 364 af 3.11.2020, s. 1).
         
            (3)  Kommissionens gennemførelsesforordning (EU) nr. 1191/2014 af 30. oktober 2014 om fastsættelse af formatet og metoden for den indberetning, der er omhandlet i artikel 19 i Europa-Parlamentets og Rådets forordning (EU) nr. 517/2014 om fluorholdige drivhusgasser (EUT L 318 af 5.11.2014, s. 5).
         
            (4)  Kommissionens gennemførelsesforordning (EU) 2018/1992 af 14. december 2018 om ændring af gennemførelsesforordning (EU) nr. 1191/2014 for så vidt angår indberetning af data som omhandlet i artikel 19 i forordning (EU) nr. 517/2014 med hensyn til hydrofluorcarboner markedsført i Det Forenede Kongerige og i Unionen med 27 medlemsstater (EUT L 320 af 17.12.2018, s. 25).
      
      
         
            BILAG
            
               (Kommercielt følsomme oplysninger — må ikke offentliggøres)